**Ogres novada pašvaldības saistošo noteikumu Nr.6/2023**

**“Par dzīvojamai mājai funkcionāli nepieciešamā zemes gabala pārskatīšanu” paskaidrojuma raksts**

|  |  |
| --- | --- |
| Paskaidrojuma raksta sadaļa | Norādāmā informācija |
| 1.Mērķis un nepieciešamības pamatojums | |  | | --- | | Atbilstoši likuma "Par valsts un pašvaldību dzīvojamo māju privatizāciju" 85. panta trešajai daļai pašvaldība ar saistošajiem noteikumiem nosaka kārtību dzīvojamai mājai funkcionāli nepieciešamā zemes gabala pārskatīšanai.  Saistošie noteikumi ir nepieciešami, lai izpildītu likuma “Par valsts un pašvaldību dzīvojamo māju privatizāciju” [85.](https://likumi.lv/ta/id/35770-par-valsts-un-pasvaldibu-dzivojamo-maju-privatizaciju#p85) pantā noteikto, kā arī, lai nodrošinātu Piespiedu dalītā īpašuma privatizētajās daudzdzīvokļu mājās izbeigšanas likumā noteikto iespēju izbeigt piespiedu dalīto īpašumu un izveidot vienotu nekustamo īpašumu.  Šobrīd pašvaldībā nav saistošo noteikumu, kuros būtu noteikta kārtība dzīvojamai mājai funkcionāli nepieciešamā zemes gabala pārskatīšanai, to neesamība kavē personu iesniegumu izskatīšanu.  Saistošie noteikumi nosaka kārtību kādā:   1. tiek ierosināta dzīvojamai mājai funkcionāli nepieciešamā zemes gabala robežu pārskatīšana; 2. tiek informēti zemes īpašnieki un privatizēto objektu īpašnieki (dzīvokļu īpašnieki), noskaidroti viņu viedokļi un argumenti, pieņemts lēmums attiecībā uz funkcionāli nepieciešamā zemesgabala pārskatīšanas uzsākšanu; 3. tiek izvērtēti iesaistīto personu viedokļi, pārskatīta mājai funkcionāli nepieciešamā zemesgabala platība un robežas, ņemot vērā arī situāciju attiecīgajā kvartālā, un pieņemts lēmums attiecībā uz dzīvojamai mājai funkcionāli nepieciešamā zemesgabala robežu pārskatīšanu. | |
| |  | | --- | | 2. Fiskālā ietekme uz pašvaldības budžetu | | |  | | --- | | Saistošo noteikumu īstenošanai netiek prognozēta būtiska finansiāla ietekme uz pašvaldības budžetu. Līdzekļi būs nepieciešami pašvaldības komisijas darba apmaksai, kas atkarīga no iesniegumu skaita un darba apjoma. | |
| |  | | --- | | 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | | |  | | --- | | Saistošo noteikumu projektam nav būtiskas sociālās ietekmes, ietekmes uz vidi un iedzīvotāju veselību, uzņēmējdarbības vidi pašvaldības teritorijā, vai uz konkurenci. | |
| |  | | --- | | 4. Informācija uz administratīvajām procedūrām un to izmaksām | | |  | | --- | | Pēc saistošo noteikumu spēkā stāšanās procesa ierosinātāji ar iesniegumu vēršas Ogres novada pašvaldības administrācijas Valsts un pašvaldību vienotajā klientu apkalpošanas centrā, pagastu pārvaldēs vai nosūta uz pašvaldības oficiālo e-pasta adresi, lai uzsāktu dzīvojamajai mājai funkcionāli nepieciešamā zemes gabala pārskatīšanu.  Saņemtie iesniegumi tiek nodoti izskatīšanai pašvaldības izveidotai komisijai.  Šajos saistošajos noteikumos netiek noteikta maksa par dzīvojamai mājai funkcionāli nepieciešamā zemes gabala pārskatīšanu. | |
| |  |  | | --- | --- | | 5. Ietekme uz pašvaldības funkcijām un cilvēkresursiem |  | | Saistošo noteikumu izstrādes nepieciešamību nosaka likuma "Par valsts un pašvaldību dzīvojamo māju privatizāciju" 85. panta trešā daļa.  Saistošo noteikumi izpildei nepieciešamās darbības veic Ogres novada pašvaldības izveidota komisija, kuras sastāvā, neveidojot jaunas darba vietas, tiek iekļauti Ogres novada pašvaldības Centrālās administrācijas darbinieki. |
| |  | | --- | | 6. Informācija par izpildes nodrošināšana | | |  | | --- | | Saistošo noteikumi izpildei nepieciešamās darbības galvenokārt nodrošina Ogres novada pašvaldības izveidota komisija, izskatot iesniegumus, tos izvērtējot, nosūtot nepieciešamos paziņojumus, sagatavojot nepieciešamos dokumentus, noskaidrojot viedokļus, sagatavojot pašvaldības domes lēmumu projektus. | |
| |  | | --- | | 7. Prasību un izmaksu samērīgums pret ieguvumiem, ko sniedz mērķa sasniegšana | | |  | | --- | | Saistošie noteikumi ir piemēroti iecerētā mērķa (dzīvojamai mājai funkcionāli nepieciešamā zemes gabala pārskatīšanai) sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.  Saistošajos noteikumos paredzētā kārtība ir piemērota likuma "Par valsts un pašvaldību dzīvojamo māju privatizāciju" 85. panta trešā daļa noteiktā mērķa (dzīvojamai mājai funkcionāli nepieciešamā zemes gabala pārskatīšanai) sasniegšanai. | |
| |  | | --- | | 8. Izstrādes gaitā veiktās konsultācijas ar privātpersonām un institūcijām | | Atbilstoši Pašvaldību likuma 46. panta trešajai daļai 2023. gada 9.februārī saistošo noteikumu projekts publicēts pašvaldības mājas lapā sabiedrības viedokļa noskaidrošanai. Viedokļus un priekšlikumus par saistošo noteikumu projektu rakstveidā varēja iesniegt **līdz 2023. gada 23. februārim.**   |  | | --- | | Noteiktajā termiņā tika saņemts viens priekšlikums - paredzēt termiņu gan iesaistītajām pusēm iepazīties ar priekšlikumu un sniegt savu viedokli un argumentus, gan arī termiņu komisijai - izvērtēšanai un lēmumu pieņemšanai – vienu mēnesi (konkrēti 6.punkta 3.apakšpunktā, 7. punktā un 14.punktā).  Izvērtējot iesniegto priekšlikumu, tika konstatēts, ka saskaņā likuma "Par valsts un pašvaldību dzīvojamo māju privatizāciju" 85.panta ceturto daļu, Pašvaldība lēmumu attiecībā uz dzīvojamai mājai funkcionāli nepieciešamā zemes gabala pārskatīšanas uzsākšanu pieņem ne vēlāk kā sešu mēnešu laikā no dienas, kad saņemts iesniegums par pārskatīšanas ierosināšanu. Ņemot vērā līdzšinējo pieredzi, iestādes kapacitāti un iespējamo izskatāmo iesniegumu daudzumu, lēmuma pieņemšanai nepieciešamo veicamo darbību izpildes termiņi ir pieskaņoti normatīvajā aktā noteiktajam lēmuma pieņemšanas termiņam, pie tam šis ir lēmums, kurš ietekmēs ilgtermiņā personām piederošā nekustamā īpašuma uzturēšanu un apsaimniekošanu, tādējādi divi mēneši ir saprātīgs termiņš apsvērumu izdarīšanai un viedokļa izteikšanai un nav nepieciešams noteikt citus termiņus.  Ņemot vērā minēto, izvērtējot lietderības apsvērumus, tiesiskus un faktiskus apstākļus, personas iesniegtais priekšlikums netika atbalstīts un saistošie noteikumi iesniegti izskatīšanai aktuālā redakcijā bez izmaiņām. | |  | |

|  |
| --- |
|  |

Domes priekšsēdētājs E.Helmanis